ಖ್ಯಾತ ಬೆಂಗಳೂರಿನ ಬೈಕರ್ ಕಿಂಗ್ ರಿಚರ್ಡ್ ಶ್ರೀನಿವಾಸನ್ ಮೃತಪಟ್ಟಿದ್ದಾರೆ.. ಬೆಂಗಳೂರಿನ ಖ್ಯಾತ ಬೈಕರ್ ಕಿಂಗ್ ರಿಚರ್ಡ್ ಶ್ರೀನಿವಾಸನ್ ಮೃತಪಟ್ಟಿದ್ದಾರೆ ಎಂದು ಪೊಲೀಸರು ತಿಳಿಸಿದ್ದಾರೆ. ಫತೇಘರ್ ಸಮೀಪದಲ್ಲಿ ಬುಧವಾರ ರಾತ್ರಿ ಶ್ರೀನಿವಾಸನ್ ಮತ್ತು ಅವರ ಮೂವರು ಸ್ನೇಹಿತರೊಂದಿಗೆ ಜೈಸಲ್ಮೇರ್ ತೆರಳುವಾಗ ಈ ಘಟನೆ ನಡೆದಿದೆ ಎಂದು ಅವರು ತಿಳಿಸಿದ್ದಾರೆ. ಶ್ರೀನಿವಾಸನ್ ಅವರ ಮೋಟಾರ್ ಬೈಕ್ ಮುಂದೆ ಹೋಗುವಾಗ ಒಂಟೆಯೊಂದು ಇದ್ದಕ್ಕಿದಂತೆ ಬಂದ ಪರಿಣಾಮವಾಗಿ ಅವರಿಗೆ ಅಪಘಾತವಾಗಿದೆ, ತಲೆಗೆ ತುಂಬ ಪೆಟ್ಟಾಗಿದ್ದು, ಅವರು ಬುದವಾರದಂದು ಸಾವನ್ನಪ್ಪಿದರು ಎಂದು ತಿಳಿದುಬಂದಿದೆ. ಗುರುವಾರ ಅವರ ಮರಣೋತ್ತರ ಪರೀಕ್ಷೆಯ ನಂತರ ಅವರ ಶವವನ್ನು ಅವರ ಕುಟುಂಬಕ್ಕೆ ಹಸ್ತಾಂತರಿಸಲಾಗಿದೆ ಎಂದು ಸಂಘರ್ ಪೊಲೀಸ್ ಠಾಣೆ ಹೆಡ್ ಕಾನ್ಸ್ಟೇಬಲ್ ಸೋನಾರಾಮ್ ಭತಿ ತಿಳಿಸಿದ್ದಾರೆ. ಶ್ರೀನಿವಾಸನ್ ಅವರು ಬೆಂಗಳೂರಿನಿಂದ ಅನೇಕ ಬಾರಿ ತಮ್ಮ ಟೈಗರ್ 800 ಬೈಕ್ನಲ್ಲಿ ಏಷ್ಯಾ, ಯುರೋಪ್, ಅಮೆರಿಕ ಮತ್ತು ಆಸ್ಟ್ರೇಲಿಯ ಮುಂತಾದ ದೇಶಗಳಿಗೆ ಸಂಚಾರಿಸಿದ್ದಾರೆ. ಶ್ರೀನಿವಾಸನ್ ಅವರೊಂದಿಗೆ ಬೆಂಗಳೂರಿನ ನಾರಾಯಣ್, ಮತ್ತು ಚೆನ್ನೈನ ಡಾ.ವಿಜಯ್ ಮತ್ತು ವೇಣುಗೋಪಾಲ್ ಬೈಕ್ ರೈಡಿಂಗ್ನಲ್ಲಿ ಜೊತೆಗೆ ಇದ್ದರು. ಅವರ ಪ್ರವಾಸ ಜನವರಿ 23 ರಂದು ಬೆಂಗಳೂರಿನಲ್ಲಿ ಮುಕ್ತಾಯವಾಗಲಿದೆ ಎಂದು ಹೇಳಿದ್ದರು. ಕಿಂಗ್ ರಿಚರ್ಡ್ ಭಾರತದಿಂದ ಅನೇಕ ಬೈಕ್ ಪ್ರವಾಸಿಗರಿಗೆ ಸ್ಪೂರ್ತಿಯಾಗಿದ್ದರು, ಅವರು ಬೆಂಗಳೂರಿನಿಂದ ಅನೇಕ ಸಲ ಬೈಕ್ ದಂಡಯಾತ್ರೆಯನ್ನು ಮಾಡಿದ್ದರು ಮತ್ತು ಏಷ್ಯಾ, ಯುರೋಪ್, ಅಮೆರಿಕ ಮತ್ತು ಆಸ್ಟ್ರೇಲಿಯಾ ಖಂಡಗಳಿಗೆ ಹೋಗಿದ್ದರು. ಅದ್ಭುತ ಪ್ರಯಾಣದ ಕೆಲವು ಕುತೂಹಲಕಾರಿ ಕಥೆಗಳನ್ನು ಹಂಚಿಕೊಳ್ಳುತ್ತಿದ್ದರು. ಕಿಂಗ್ ರಿಚರ್ಡ್ 2018ರಲ್ಲಿ 23,000 ಕಿ. ಮೀ ದೂರದವರೆಗೆ ಬೆಂಗಳೂರಿಂದ ಯುಕೆಗೆ ಪ್ರವಾಸ ಮಾಡಿದ್ದರು. 2019ರಲ್ಲಿ ಅವರು ಉತ್ತರ ಅಮೆರಿಕಾ, ದಕ್ಷಿಣ ಅಮೆರಿಕಾ ಮತ್ತು ಆಸ್ಟ್ರೇಲಿಯಾವನ್ನು ಬೈಕ್ನಲ್ಲಿ ತಿರುಗಿ ಬಂದಿದ್ದರು ಒಟ್ಟಾರೆಯಾಗಿ ಈ ವಿಶ್ವ ಸವಾರಿಯಲ್ಲಿ ಮೂಲಕ ಅವರು 5 ಖಂಡಗಳಲ್ಲಿ 37 ದೇಶವನ್ನು 65,000 ಕಿ.ಮೀ ನಲ್ಲಿ ಸುತ್ತಿದ್ದಾರೆ. ಇವರು ಇತ್ತೀಚೆಗೆ ಬಿಎಂಡಬ್ಯು ಜಿಎಸ್ಗೆ ಅಪ್ಗ್ರೇಡ್ ಮಾಡಿದ್ದರು, ಅವರು ಅಂಟಾಕ್ರ್ಟಿಕಾ ಖಂಡವನ್ನು ಪ್ರವಾಸ ಮಾಡಲು ಇಚ್ಛಿಸಿದ್ದರು, ಅಂಟಾಕ್ರ್ಟಿಕಾವನ್ನು ಬೈಕ್ನಲ್ಲಿ ಸಾಧ್ಯವಿಲ್ಲ ಎಂದು ಅವರು ತಿಳಿದಿದ್ದು ಆದ್ದರಿಂದ ಇವರು ಮುಂದಿನ ವರ್ಷ ಆಫ್ರೀಕಾಕ್ಕೆ ತೆರಳುವ ಬಗ್ಗೆ ತಿಳಿಸಿದ್ದರು.